— 48 — 



Lavland (smig. Borszgzow, ovenfor p. 21 og Antonow, p. 27), og 

 ifølge Righthofen er de „Centralasiens egentlige normale Steppe". 



Lerørkenernes Bund adskiller sig fra Saltørkenernes ved deres 

 større Tørhed. Naar disse to Formationer findes ved Siden af hin- 

 anden, indtager Saltørkenen altid de dybeste Partier. Det salte 

 Grundvand kan ikke diffundere op til Lerørkenens Overflade, derfor 

 udskilles der ingen eller kun lidt Salt der. Man maa erindre, at 

 Grundvand i Ørkenen næsten altid er salt, Ferskvand findes kun 

 som underjordisk rindende Vand, der har udvasket Saltet af de 

 vandførende Lag (Baer 1856 p. 47). 



Det Ler, der danner Ørkenens Overflade, er i de sydlige Egne 

 gærne Løss. Rent tæt Ler (aralokaspiske Dannelser?) skal ogsaa 

 forekomme i Lerørkenen (Borszczow, se S. 21) men saadant har 

 jeg ikke set. 



Løss er fintsandet, det kan indeholde ligesaa meget Sand som 

 Ler (endog mere), og det er ofte ogsaa glimmerholdigt (Obrutshew, 

 cit. af Radde 1899 p. 19). Det er endvidere ulagdelt, kalkrigt, 

 meget porøst og ganske stenfrit. For Plantevækst er Løss en 

 meget frugtbar Jord, naar der er Vand tilstede. Under den findes, 

 gærne i 20 — 30 Fods Dybde, Sandlag, som afveksler med tynde 

 gipsførende Lerlag. 



Paa Grund af sin porøse Struktur opsuger Løss let Vand, 

 men da det i selve Jordoverfladen gærne er solidt, er det her kun 

 i ringe Grad vandsugende. Følgen heraf er, at Nedbørens Vand 

 let løber af, eller det bliver staaende og fordamper. Hertil kommer, 

 at da Løss har en stor Vandkapacitet, (59,9 pCt. af Tørvægt, Cle- 

 ments), holder de øvre Lag fast paa det opsugede Vand, som 

 saaledes ikke kommer ned i Dybet og derfor er udsat for snart at 

 fordampe igen 1 ). Ifølge Wysotzki (cit. af Ramann p. 402) findes der 

 under det „levende" Lag, som indeholder Nedbørens Vand, et „dødt" 

 Lag med uforandret Vandindhold, under dette kommer det grund- 

 vandholdige Lag og derpaa Grundvandet (hvis der er noget). 

 Løss er derfor ikke gunstigt for Trævækst, fordi det modvirker, at 

 Vandet kommer dybt ned, hvor Trærødderne kan finde det (smig. 

 ovenfor S. 41). 



Det er ogsaa af Betydning, at Løss som en temmelig finkornet 

 Jordart holder fast paa Vandet saaledes, at Planterødderne kun 

 kan optage en forholdsvis ringe Procentdel deraf. Det er den 



1 ) KOSTYTSCHEFF p. 113, ISMAILSKY p. 24, RAMANN 1905 p. 415. 



